เฟดมีมติคงดอกเบี้ย เตรียมขึ้นอีกครั้งเดือนหน้า - FINNOMENA
ธนาคารกลางสหรัฐฯ ในวันพุธ (3พ.ค.) มีมติคงอัตราดอกเบี้ยนโยบายไว้ตามเดิม และเมินการเติบโตทางเศรษฐกิจที่อ่อนแอเร็วๆ นี้ โดยส่งสัญญาณว่าจะยังคงอยู่บนเส้นทางปรับขึ้นดอกเบี้ยอย่างค่อยเป็นค่อยไป
4 พ.ค. 2560

ธนาคารกลางสหรัฐฯ ในวันพุธ (3พ.ค.) มีมติคงอัตราดอกเบี้ยนโยบายไว้ตามเดิม และเมินการเติบโตทางเศรษฐกิจที่อ่อนแอเร็วๆ นี้ โดยส่งสัญญาณว่าจะยังคงอยู่บนเส้นทางปรับขึ้นดอกเบี้ยอย่างค่อยเป็นค่อยไป
โดยคณะกรรมการ FOMC มีมติคงดอกเบี้ยนโยบายที่ 0.75%-1.00% ในการประชุมคืนที่ผ่านมา
ในถ้อยแถลงที่อธิบายการตัดสินใจ ดูเหมือนจะเป็นการกระชับมุมมองเกี่ยวกับแนวโน้มการปรับขึ้นดอกเบี้ยอีก 2 ครั้งในปีนี้ ซึ่งคาดหมายไว้ว่าน่าจะเกิดขึ้น ณ ที่ประชุมประจำเดือนมิถุนายนและกันยายน
ฝั่งตลาดพันธบัตรรัฐบาลสหรัฐ US Treasury Yield 10 ปี มีการปรับตัวขึ้นมาอยู่ที่ 2.322% รับผลการประชุม ส่วนทางด้านทองคำปรับตัวลงล่าสุดอยู่ที่ระดับ $1,237
สำหรับในฝั่งตลาดทุน ถือว่าเป็นไปตามที่ตลาดคาดการณ์ Dow Jones ปิดที่ 20,957.90 จุด บวกขึ้นมาเพียง 8.01 จุด หรือ 0.04% ขณะที่ S&P 500 ย่อลงมาเล็กน้อย ปิดตลาดที่ 2,388.13 จุด ลบไป 3.04 จุด หรือ 0.13%
ที่มา : https://www.facebook.com/SinthornCafe/posts/10155072174600926
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: